Првенство Јужне Америке у фудбалу 1945.
Првенство Јужне Америке 1945. је било осамнаесто издање овог такмичења, сада познатог по имену Копа Америка. Првенство се играло у Чилеу од 14. јануара до 28. фебруара 1945. године. На првенству је учествовало седам репрезентација. Аргентина је освојила првенство седми пут у својој историји. Друго место припало је Бразилу, а треће Чиле. Мендез и Фреитас били су најбољи стрелци првенства са по шест постигнутих голова.